ມາເລເຊຍ ປ່ອຍພວກປະທ້ວງ 500 ຄົນ 
500 ຄົນ​ດັ່ງກ່າວ ໄດ້ຖືກ​ຈັບ​ກຸ​ມ​ ໃນລະຫວ່າງ​ການ​​ປະ​ທ້ວງ ​ຮຽກຮ້ອງໃຫ້​ມີ​ການ​ປະຕິ​ຮູບ​ກ່ຽວ​ກັບ​ການ​ເລືອກ​ຕັ້ງ​ ເມື່ອວັນເສົາຜ່ານມາ.
ຕໍາຫຼວດໃນມາເລເຊຍ ກ່າວວ່າ ພວກເຂົາເຈົ້າໄດ້ປ່ອຍ 500 ຄົນທີ່ຖືກຈັບກຸມໃນລະຫວ່າງ ການປະທ້ວງ ເພື່ອໃຫ້ມີການປະຕິຮູບກ່ຽວກັບການເລືອກຕັ້ງນັ້ນ ເຈົ້າໜ້າທີ່ມາເລເຊຍ ກ່າວວ່າ ທາງການຈະຕັດສິນໃຈນໍາຫຼັງກ່ຽວກັບວ່າຈະຟ້ອງຮ້ອງຄົນໃດ ໃນຈໍານວນ ພວກທີ່ຖືກປ່ອຍໂຕນັ້ນ ຫຼືບໍ່? ພວກປະທ້ວງຈໍານວນຫຼາຍສິບພັນຄົນ ໄດ້ຮວມຕົວກັນໃນວັນເສົາຜ່ານມາໃນກຸງ Kuala Lumpur ທີ່ຈະຕຸລັດເອກະລາດ ຫລື Independence Square ທັງໆທີ່ໄດ້ມີການຫ້າມ ບໍ່ໃຫ້ທີການໂຮມຊຸມນຸມປະທ້ວງກໍ່ຕາມ ພວກນັກເຄື່ອນໄຫວກ່າວວ່າ ຄະນະກໍາມະການເລືອກຕັ້ງຂອງປະເທດ ມີຄວາມລໍາອຽງ ແລະວ່າພັກປະສົມໃນຄະນະລັດຖະບານຂອງ ນາຍົກລົດຖະມົນຕີ Najib Razak ທີ່ໄດ້ ຄອງອໍານາດມາຫຼາຍກວ່າ 50 ປີ ແລ້ວນັ້ນ ຈະໄດ້ປຽບຢ່າງບໍ່ຍຸດຕິທໍາ ໃນການເລືອກ ຕັ້ງທີ່ຈະມີຂຶ້ນຢ່າງໄວທີ່ສຸດໃນເດືອນີມິຖຸນາໜ້ານີ້